Die geestelike betekenis van syfergetalle (6) | "Is en Wat Was en Wat Kom" – die onbekende karakter van Jesus Christus en Sy Woord
← Die geestelike betekenis van syfergetalle (5)
Die geestelike betekenis van syfergetalle (7) →
Posted on September 12, 2016	by 4windkoinonia
Soos in deel 1, deel 2, deel 3 , deel 4, en deel 5 genoem, is syfers onskeibaar geheg aan mekaar, veral in die Skrifte en in hul geestelike betekenis. Die getal ‘een’ is die begin van alles en deur die ‘Een’ God word eenheid vooropgestel.
Die getal ‘twee’ getuig saam binne hierdie eenheid, en omdat die twee saamstem kom ons as mens in kontak met die “een gees” – die “gees van waarheid”. Jesus stem saam met die Vader en so is hulle “een gees” en hulle kom woon by ons:
Hierdie woning word gebou deur ‘n proses (die getal ‘drie’) want om in God se geestelike beeld gevorm te word, gebeur nie oombliklik nie. Hierdie aardse skepping leer ons om te besef dat daar ‘n tydgebonde proses vasgestel is en dat ons net deur “baie verdrukkinge” en God se tugtiging geestelike seuns van God gemaak word om in God se geestelike tempel kan ingaan:
Die getal ‘vier’ bring ons by die omvattende geheel en diot help ons om te verstaan hoe God “almal in Adam” sal neem deur Sy saligheidsproses. God se saligheidsplan sluit inderdaad almal in. Hier is een pragtige beskrywing van hoe die getal ‘vier’ die geheel van God se plan met alle mense uitbeeld:
Die getal ‘vyf’ sluit weereens baie intiem aan by die vorige getalle. Die getal ‘vyf’ gee vir ons ‘n geestelike aanduiding hoe ons die saligheid deelagtig sal word. Hier is ‘n pragtige beskrywings hoe ons die geestelike beeld van God deelagtig word:
DIE GETAL ‘SES’
Hierdie getal se geestelike betekenis sluit weereens aan by alle vorige getalle om vir ons te help om te verstaan hoe die mens die fokus van God se plan is.
Die woorde “maar nou sien ons nog nie dat alle dinge aan hom [die aardse mens] onderwerp is nie” wys vir ons weereens dat die mens, die eerste Adam, nie in die geestelike beeld van God alreeds is nie. Die geestelike beeld van God kom slegs deur Jesus Christus, die “laaste Adam”.
Heb 2:9-13 maar ons sien Hom, naamlik Jesus, wat vir ‘n kort tydjie minder as die engele gemaak is, vanweë die lyde van die dood met heerlikheid en eer gekroon, sodat Hy deur die genade van God vir elkeen die dood sou smaak. 10 Want dit het Hom betaam, ter wille van wie alle dinge en deur wie alle dinge is, as Hy baie kinders na die heerlikheid wou bring, om die bewerker van hulle saligheid deur lyde te volmaak. 11 Want Hy wat heilig maak, sowel as hulle wat geheilig word, is almal uit Een; om hierdie rede skaam Hy Hom nie om hulle broeders te noem nie, 12 wanneer Hy sê: Ek sal u Naam aan my broeders verkondig, in die midde van die gemeente sal Ek U prys; 13 en verder: Ek sal my vertroue op Hom stel; en verder: Hier is Ek en die kinders wat God My gegee het.
Ons dra eers die “beeld van die aardse” (Adam) voordat ons die “beeld van die hemelse” (Jesus) dra. Jesus het Homself ook aan die eerste Adam verbind en noem ons ook in die opsig Sy broers. Jesus is dus nie skaam om met ons vlees te vereenselwig omdat Hy ons deur die proses neem om soos Hy te word in die gees van die Vader:
Open 1:17-18 En toe ek [Johannes] Hom sien, val ek soos ‘n dooie aan sy voete; en Hy het sy regterhand op my gelê en vir my gesê: Moenie vrees nie; Ek is die eerste en die laaste 18 en die lewende; en Ek was dood en kyk, Ek leef tot in alle ewigheid. Amen. En Ek het die sleutels van die doderyk en van die dood.
Die eerste Adam was op dag ses gemaak, saam met die ander aardse diere want ons is aanvanklik aards:
Gen 1:24-27 En God het gesê: Laat die aarde lewende wesens voortbring volgens hulle soorte: vee, kruipende diere en wilde diere van die aarde volgens hulle soorte. En dit was so. 25 En God het die wilde diere van die aarde gemaak volgens hulle soorte en die vee volgens hulle soorte en al die diere wat op die grond kruip, volgens hulle soorte. Toe sien God dat dit goed was. 26 En God het gesê: Laat Ons mense maak [hierdie werkwoord is in die oorspronklike Hebreeus “âśâh”, en dit is geskryf om ‘n onvoltooide handeling uit te druk!!!] na ons beeld, na ons gelykenis, en laat hulle heers oor die visse van die see en die voëls van die hemel en die vee en oor die hele aarde en oor al die diere wat op die aarde kruip. 27 En God het die mens geskape na sy beeld; na die beeld van God het Hy hom geskape; man en vrou het Hy hulle geskape.
Die aardse afbeelding van God word in man en vrou gesien – die eenheid van vlees weerspieël die eenheid in gees tussen Vader en Seun (Heb 11:3; Rom 1:20). Die aardse mens is egter geestelik naak en aanvanklik totaal onbewus daarvan.
Gen 2:24-25 Daarom sal die man sy vader en moeder verlaat en sy vrou aankleef. En hulle sal een vlees wees. 25 En hulle was altwee naak, die mens en sy vrou, maar hulle het hul nie geskaam nie.
Maar in hierdie afbeelding van man en vrou wil God ook die orde uitwys tussen die Vader en die Seun, onder andere:
Die mens se natuurlike onvemoë om geestelike dinge te verstaan word weerspieël in sy natuurlike rebellie teen God se beeld en orde. Dit is slegs deur beproewinge dat ons almal tot die skokkende besef kom dat ons niks beter is as “vee” nie – soos die “veediere” op die aarde!
Pred 3:18-20 Ek het in my hart gesê: Ter wille van die mensekinders gebeur dit, dat God hulle kan beproef, en dat hulle kan insien dat hulle in hulleself vee is. 19 Want die lot van die mensekinders is ook die lot van die veediere: hulle het een en dieselfde lot; soos die een sterwe, so sterwe die ander, en hulle almal het dieselfde asem, en ‘n voorkeur van die mens bo die veediere is daar nie; want alles is tevergeefs. 20 Alles gaan na een plek toe; alles is uit die stof, en alles keer na die stof terug.
Dit is die bitterste beker vir elke mens om te drink maar dieselfde bitter beker is wat ook ons toegang bied tot God se geestelike beeld en insigte.
Jer 25:15 Want so het die HERE, die God van Israel, vir my gesê: Neem hierdie beker van die wyn van grimmigheid uit my hand en gee dit om te drink aan al die nasies na wie Ek jou stuur…
Jer 25:28 En as hulle weier om die beker uit jou hand te neem om te drink, moet jy vir hulle sê: So spreek die HERE van die leërskare: Drink sál julle!
Ons moet kan sien dat ons intiem gekoppel is aan die getal ‘ses’ -die getal van die aardse mens, en God se oordeel kom oor alle vlees:
Soos ons weet is die getal ‘drie’ gekoppel aan hierdie oordeelsproses waar ons leer van wie ons as aardse mens is –
ons is “die volk wat in duisternis sit” (Mat 4:16);
ons ervaar eerste die “duisternis [wat] op die wêreldvloed” is (Gen 1:2);
Ons leef eers “in die nag” (Joh 3:1-6; 1Thes 5:1-7).
Slegs deur God se oordeelsproses kan ons sien wie ons is (die drie sesse – “die getal van ‘n mens; en sy getal is ses honderd ses en sestig”:
Dit is hoe die proses homself uitspeel voordat ons die ware Lig van God kan sien en ervaar:
2Th 2:1-8 Maar ons vra julle, broeders, met die oog op die wederkoms van onse Here Jesus Christus en ons vereniging met Hom, 2 om nie gou julle verstand te verloor of verskrik te word nie—deur gees of deur woord of deur brief wat van ons afkomstig sou wees—asof die dag van Christus al daar is. 3 Laat niemand julle op enige manier mislei nie, want eers moet die afval kom en die mens van sonde geopenbaar word, die seun van die verderf 4 die teëstander wat hom verhef bo al wat God genoem word of voorwerp van aanbidding is, sodat hy in die tempel van God as God sal sit en voorgee dat hy God is. 5 Onthou julle nie dat ek dit altyd vir julle gesê het toe ek nog by julle was nie? 6 En nou, julle weet wat hom teëhou, sodat hy op sy tyd geopenbaar kan word. 7 Want die verborgenheid van die ongeregtigheid is al aan die werk, net totdat hy wat nou teëhou, uit die weg geruim is; 8 en dan sal die ongeregtige geopenbaar word, hy wat die Here met die asem van sy mond sal verdelg en deur die verskyning van sy wederkoms tot niet sal maak.
Ons ou mens, Adam, sal totaal vernietig word en so word die dood, die vlees en al sy fasette in ons, oorwin in almal:
1Kor 15:26-28 Die laaste vyand wat vernietig word, is die dood. 27 Want Hy het alles aan sy voete onderwerp, maar wanneer Hy sê dat alles onderwerp is, is dit duidelik dat Hy uitgesonder is wat alles aan Hom onderwerp het. 28 En wanneer alles aan Hom onderwerp is, dan sal ook die Seun self Hom onderwerp aan die Een wat alles aan Hom onderwerp het, sodat God alles in almal kan wees.
Die Engelse weergawe geskryf deur Tony Cullen van die geestelike betekenis van hierdie getal, word by die volgende skakel gevind:
10 Responses to Die geestelike betekenis van syfergetalle (6)
Terug pieng: Ons aardse koningskap is TYDELIK (Deel 4) | "Is en Wat Was en Wat Kom" – die onbekende karakter van Jesus Christus en Sy Woord
Terug pieng: Ons aardse koningskap is TYDELIK (Deel 8) | "Is en Wat Was en Wat Kom" – die onbekende karakter van Jesus Christus en Sy Woord
Terug pieng: Ons aardse koningskap is TYDELIK (Deel 9) | "Is en Wat Was en Wat Kom" – die onbekende karakter van Jesus Christus en Sy Woord